Sirdaryoda “Nexia-3”ning gaz balloni portlab ketdi — video

Sirdaryo viloyati Yangier shahrida 21 aprel kuni “Nexia-3” avtomobilining gaz balloni portlab ketdi. Bu haqda viloyat Ichki ishlar boshqarmasi axborot xizmati xabar berdi.
Ma'lum bo'lishicha, hodisa soat 09:50 atrofida shaharning A.Jomiy MFY Paxtakor ko'chasida sodir bo'lgan. Aniqlanishicha, “Vatanparvar” tashkiloti binosi ro'parasida qoldirilgan, haydovchi 1994 yilda tug'ilgan B.Q.ga tegishli “Nexia-3”ning gaz balloni portlagan.
Oqibatda avtomashina butkul yaroqsiz holga kelgan va yonidagi 2 ta avtotransport vositalariga texnik zarar yetgan. Hodisada tan jarohati olgan fuqarolar yo'q. Hozirda viloyat FVB va YHxB xodimlari tomonidan dastlabki surishtiruv ishlari olib borilmoqda.

Avvalroq Qashqadaryoda to'xtab turgan “Cobalt” mashinasining gaz balloni portlab ketgani haqida xabar berilganidi.